# name
Construcció i representació d’identitats culturals en la poesia de J. Craveirinha

# metadata.dc.description[].value
Màster Oficial en Construcció i Representació d'Identitats Culturals (CRIC), Facultat de Filologia, Universitat de Barcelona, Curs: 2014-2015, Tutors: Dra. Elena Losada Soler, Dr. Pere Comellas Casanova

# metadata.dc.description.abstract[].value
El present treball introdueix el poeta moçambiquès José Craveirinha en l’anàlisi d’identitats
culturals. Centrant-se en les pràctiques discursives del poeta de Maputo, s’estudia aquí la seva
obra poètica com a constructora d’identitats “primàries” (destacant la identitat negra o racial,
la identitat nacional i la identitat de gènere) i “secundàries” (destacant la identitat de classe, la
identitat suburbial i la identitat sincrètica o hibridisme cultural). Aquests dos models
d’identitat (“identitats de naixença” i “identitats de creença”) es troben confrontats en els dos
capítols centrals que conformen aquest estudi, argumentant finalment la necessitat de llegir la
poesia craveirinhana com una equació entre els dos models on el sincretisme cultural i la
marca de classe temperen, acomoden i justifiquen la lluita racial i nacional del poeta de
Maputo. Des dels estudis culturals, la sociologia, la filosofia i els estudis africanistes aquest
treball es situa en el marc del postcolonialisme, això és, en el marc de les pràctiques textuals
que es defineixen per l’experiència colonial. Fent especial èmfasi en la ideologia de la
diferència, la petjada de l’imperi portuguès serà, doncs, imprescindible per entendre la poesia
de Craveirinha, poeta de la literatura de resistència a partir de la creació d’una sèrie de
contradiscursos extensament analitzats en aquesta tesina.

# metadata.dc.source[].value
Màster Oficial - Construcció i Representació d'Identitats Culturals (CRIC)

# metadata.dc.title[].value
Construcció i representació d’identitats culturals en la poesia de J. Craveirinha